wickkiey/tamil-wikipedia-chunked huggingface dataset:
# மீடியா

**மீடியா** ( *Medea* ) என்பது கிரேக்க புராணங்களில், சொல்லப்பட்டுள்ள கொல்கிஸ் மன்னன் ஏயெட்ஸின் மகளும், சிர்ஸின் மருமகளும் சூரியக் கடவுளான ஹீலியோஸின் பேத்தியுமாவாள். ஜேசன் மற்றும் அர்கோனாட்ஸின் கட்டுக்கதையில் உள்ள மீடியா உருவங்கள், கி.மு 750இலிருந்து 650 வரை செயற்பட்டதாகக் கருதப்படும் கிரேக்கக் கவிஞர் எசியோடின் *தியோகோனி*யில் தோன்றின. ஆனால் யூரிபிடீசின் சோகக் காவியமான *மீடியா* மற்றும் ரோட்ஸின் காவியமான *அர்கோனாட்டிகா*வின் *அப்பல்லோனியஸ்* ஆகியவற்றிலிருந்து நன்கு அறியப்பட்டவை. மீடியா ஒரு சூனியக்காரி என்று பெரும்பாலான கதைகளில் அறியப்படுகிறாள். பெரும்பாலும் ஹெகேட் தெய்வத்தின் பூசாரியாக சித்தரிக்கப்படுகிறாள்.
# மீடியா

## வரலாறு

கிடைத்த ஒரு ஓவியத்தில் மீடியா.]]  
மீடியா ஒரு உதவி-கன்னிப் பெண்ணாகப் பழமையான பாத்திரமாக உலாவுகிறாள். தனது காதலன் ஜேசனின் தங்கக் கொள்ளையைத் தேடுவதில் அவனுக்கு உதவுகிறாள். மந்திரத்தைப் பயன்படுத்தி அவனது உயிரைக் காப்பாற்றுகிறாள். அவன் தேடலை முடித்தவுடன், இவள் கொல்கிஸ் என்ற தனது சொந்த வீட்டைக் கைவிட்டு, தனது காதலன் ஜேசனுடன் மேற்கு நோக்கி தப்பி ஓடுகிறாள். அங்கு அவர்கள் இறுதியில் கொரிந்தில் குடியேறி திருமணம் செய்து கொள்கிறார்கள். யூரிபிடீஸின் கிமு 5 ஆம் நூற்றாண்டின் சோக நாடகமான "மீடியா", ஜேசனுடனான இவளது கூட்டுறவின் முடிவைக் கூறுகிறது . திருமணமான பத்து ஆண்டுகளுக்குப் பிறகு, ஜேசன் மன்னன் கிரோனின் மகள் கிரூசாவை திருமணம் செய்ய மீடியாவைக் கைவிடுகிறான். ஜேசன் மூலம் மீடியாவும் அவளுடைய மகன்களும் கொரிந்துவிலிருந்து வெளியேற்றப்படுகிறார்கள். பழிவாங்கும் விதமாக, இவள் கிரூசாவை நஞ்சு கலந்த பரிசுகளால் கொலை செய்கிறாள். பின்னர், ஏதென்ஸுக்கு தப்பிச் செல்வதற்கு முன், ஜேசனுக்குப் பிறந்த தனது சொந்த மகன்களைக் கொன்றுவிடுகிறாள். அங்கு இவள் இறுதியில் மன்னன் ஏஜியஸை மணக்கிறாள்.  
அதன் பிறகு என்ன நடக்கிறது என்பது பல கணக்குகளின்படி மாறுபடுகிறது. எரோடோட்டசு தனது வரலாற்றில், இவள் ஏதென்ஸை விட்டு வெளியேறி ஈரானிய பீடபூமியில் ஆரியர்களிடையே குடியேறினாள் என்று குறிப்பிடுகிறார். பின்னர் அவர்கள் தங்கள் பெயரை மீடியர்கள் என்று மாற்றிக் கொண்டனர்.
# புலி, பிராமணன் மற்றும் நரி

**புலி, பிராமணன் மற்றும் குள்ளநரி** ஒரு நீண்ட வரலாறுடைய பிரபலமான இந்திய நாட்டுப்புறக் கதையாகும் . இக்கதை பல்வேறு வடிவங்களைக் கொண்டுள்ளது. இதன் ஆரம்பப் பதிவு பஞ்சதந்திரத்தில் காணப்படுவதால் இக்கதையின் காலம் கிமு 200 மற்றும் கிபி 300 க்கு இடைப்பட்டதென அறியப்படுகிறது.  
1868 ஆம் ஆண்டில் எழுத்தாளர் மேரி ஃப்ரீரே, அவரது *பழைய டெக்கான் டேஸ்*, என்ற இந்திய நாட்டுப்புறக் கதைகளின் முதல் ஆங்கிலத் தொகுப்பில் இக்கதையினைச் சேர்த்தார். ஜோசப் ஜேக்கப்ஸின் *இந்தியன் ஃபேரி டேல்ஸ் தொகுப்பிலும் சேர்க்கப்பட்டுள்ளது.*
# புலி, பிராமணன் மற்றும் நரி

## சதி

ஒரு மனிதன் (பிராமணன்) கூண்டில் மாட்டிக்கொண்ட ஒரு புலியைக் கடந்து செல்கிறான். புலி, பிராமணனைச் சாப்பிடமாட்டேன் என்று உறுதியளித்து, தன்னை விடுவிக்குமாறு அவனிடம் கெஞ்சியது. பிராமணன் அதன் வார்த்தையை நம்பி அதனை விடுவித்து விடுகிறான். ஆனால் கூண்டிலிருந்து வெளியே வந்த புலி அது கொடுத்த வாக்குறுதியைமீறி அவனைத் தின்றுவிடப் போகிறேன் என்று கூறியது. பிராமணன் திகிலடைந்து புலி செய்வது நியாயமில்லையென வாதிட்டான். அவர்கள் இருவரும் ஒரு உடன்பாடு செய்து கொண்டனர். அவர்கள் சந்திக்கும் முதல் மூன்று நபர்களிடம் நியாயம் கேட்பது என்றும் பின்னர் அதன்படி நடக்கலாம் என்றும் முடிவுக்கு ஒத்துக்கொண்டனர். அவர்கள் முதலில் ஒரு மரத்தைப் பார்த்தனர். மனிதர்கள் மரத்தை வெட்டித் துன்புறுத்துவதால் அவர்கள் மேல் வெறுப்புக் கொண்டிருந்த மரம் புலி மனிதனைத் தின்பது சரியே என்று கூறியது. இரண்டாவதாக அவர்கள் ஒரு எருமையைப் பார்த்தனர். மனிதர்களால் சுரண்டப்பட்டு தவறாக நடத்தப்பட்ட அந்த எருமை, பிராமணனைப் புலி சாப்பிடுவது நியாயமே என்று முடிவு சொன்னது. இறுதியாக அவர்கள் ஒரு குள்ளநரியைச் சந்திக்கிறார்கள். அது பிராமணனின் அவலநிலைக்கு அனுதாபப்பட்டு, முதலில் என்ன நடந்தது என்று தனக்குப் புரியவில்லை என்றும் அதனைத் தனக்குக் காட்டுமாறும் கூறியது. புலியும் மனிதனும் குள்ளநரியைப் புலி மாட்டிக்கொண்ட கூண்டிருந்த இடத்திற்கு அழைத்துச் சென்றனர். அங்கு சென்றதும் தனக்கு இன்னும் புரியவில்லை என்று கூற, குள்ளநரிக்குக் காட்டுவதற்காகப் புலி மீண்டும் கூண்டுக்குள் சென்றது. உடனே குள்ளநரி கூண்டை மூடிவிட்டது. பின்னர் அம்மனிதனிடம் அவ் விஷயத்தை அதோடு விட்டுவிடுமாறு அறிவுறுத்தியது.
# புலி, பிராமணன் மற்றும் நரி

## மாறுபாடுகள்

எழுதிய 1912 புத்தகத்திற்காக ஜான் டி. பேட்டனின் ஒரு காட்சி.]]
இந்தக் கதையின் நூற்றுக்கும் மேற்பட்ட பதிப்புகள் உலகம் முழுவதும் பரவியுள்ளன. சில பதிப்புகளில் விடுவிக்கப்பட்ட விலங்கு முதலையாகவும், வேறு சிலவற்றில் பாம்பு, புலி ஓநாய் எனவும் உள்ளது.  
நாட்டுப்புறவியலாளரான ஜோசப் ஜேக்கப்ஸ் இந்தக் கதையை ஆரம்பகால இந்திய ஆதாரங்களில் காணலாம் என்று கூறியுள்ளார். சில வகைகள் மிகவும் பழமையானவை. அவை குறைந்தபட்சம் *பஞ்சதந்திரம்* அல்லது *பிட்பாயின் கட்டுக்கதைகள்,* ஜாதகக் கதைகளின் காலத்தவையாக உள்ளன. ஐரோப்பாவில், இது சுமார் 900 ஆண்டுகளுக்கு முன்பு பெட்ரஸ் அல்போன்சியின் *டிசிப்ளினா கிளெரிகலிசிலும்*, பின்னர் கெஸ்டா *ரோமானோரம்* மற்றும் ஜான் ஆஃப் கபுவாவின் *டைரக்டரியம் விட்டே ஹுமனே* ஆகியவற்றிலும் தோன்றியது.  
டேவிட் கென்னட் சித்தரித்த *தி டைகர், பிராமின் & ஜாக்கல்* மற்றும் *கர்ட் வர்கோவால் விளக்கப்பட்ட தி டைகர் அண்ட் தி பிராமின்* போன்ற இக்கதையின் நவீன விளக்கப் பதிப்புகளும் உள்ளன. ராபிட் இயர்ஸ் புரொடக்சன்ஸ், கடைசி புத்தகத்தின் காணொலி பதிப்பைத் தயாரித்தது. இதில், ரவிசங்கரின் இசையில் பென் கிங்ஸ்லி கதையை விவரிக்கிறார். ராபிட் இயர்ஸ் புரொடக்சன்சின் காணொலியில் கதையின் சில பகுதிகள் மாற்றப்பட்டுள்ளது. மற்றவர்களின் கருத்தைப் பெற மனிதன் தனியாகப் பயணம் செய்கிறான். அவன் சந்திக்கும் மூன்று பேர்களில் முதலாவதாக யானை சேர்க்கப்பட்டுள்ளது (பிந்தைய இரண்டு மரம் மற்றும் நீர் எருமை).
# அங்கோலாவுக்கான இந்தியத் தூதர்களின் பட்டியல்

**அங்கோலாவுக்கான இந்தியத் தூதர்களின் பட்டியல்** (*List of ambassadors of India to Angola*) என்பது லுவாண்டாவில் உள்ள இந்தியத் தூதரகத்தின் பொறுப்பாளர்கள் பட்டியல் ஆகும். அங்கோலாவுக்கான தற்போதைய இந்தியத் தூதராக பிரதீபா பார்க்கர் உள்ளார்.  
பின்வரும் நபர்கள் அங்கோலாவில் இந்தியத் தூதுவர்களாகப் பணியாற்றியுள்ளனர்.
# அங்கோலாவுக்கான இந்தியத் தூதர்களின் பட்டியல்

## அங்கோலாவுக்கான இந்திய தூதர்

**அங்கோலாவுக்கான இந்திய தூதர் (1986 முதல்)**  
| 1 | சுசில் துபே | 10 நவம்பர் 1986 - 23 மே 1988 |  |
| --- | --- | --- | --- |
| 2. | வாமன் சர்தேசாய் | 6 சூலை 1988 - 13 ஆகத்து 1991 |  |
| 3. | பி. ஆர். சுல்லியானி | 13 செப்டம்பர் 1991 - 29 மார்ச் 1994 |  |
| 4. | எஸ்கே மண்டல் | 30 நவம்பர் 1995 - 26 ஆகஸ்ட் 1997 |  |
| 5. | யு. சி. பரோ | 22 அக்டோபர் 1997 - 30 நவம்பர் 2000 |  |
| 6. | ஆர். எம். அகர்வால் | 7 மார்ச் 2002 - 7 சூலை 2005 |  |
| 7. | முகமது அப்சல் | 29 சூலை 2005 - 27 சூலை 2007 |  |
| 8. | உருசி ஞானஷ்யம் | 6 அக்டோபர் 2007 - 16 செப்டம்பர் 2010 |  |
| 9. | தேப்ராஜ் பிரதான் | 20 அக்டோபர் 2011 - 5 பிப்ரவரி 2014 |  |
| 10. | சுசில் குமார் சிங்கால் | 5 செப்டம்பர் 2015 - 8 மே 2018 |  |
| 11. | சிறீகுமார் மேனன் | 10 மே 2018 - 30 நவம்பர் 2019 | } |
# அங்கோலாவுக்கான இந்தியத் தூதர்களின் பட்டியல்

## மேலும் பார்க்கவும்

- இந்திய தூதரகம், லுவாண்டா
# அழுத்தச் சமையல்

**அழுத்தச் சமையல்** (*Pressure cooking*) என்பது *அழுத்தக் கலம்* எனப்படும் காற்றுப் புகாதவாறு நன்கு அடைக்கபட்ட பாத்திரத்தில், உயர் அழுத்த நீராவியால் உணவை சமைக்கும் முறையாகும். இதில் உள்ள நீர் ஆவியாகி அதனால் ஏற்படும் உயர் அழுத்தம் கொதிநிலையைக் கட்டுப்படுத்துகிறது. இந்த அழுத்தத்தினால் கலத்தின் வெப்ப நிலை பெருமளவில் உயருகிறது. இதனால் உணவு மிக விரைவாக சமைக்கப்படுறது.  
அழுத்தக் கலம் பதினேழாம் நூற்றாண்டில் இயற்பியலாளர் டெனிஸ் பாபின் என்பவரால் கண்டுபிடிக்கப்பட்டது. இது பாத்திரத்தில் இருந்து காற்றை வெளியேற்றி, கொதிக்கும் நீர்மத்திலிருந்து உருவாக்கப்படும் நீராவியை அடைத்து வைப்பதன் மூலமும் செயல்படுகிறது. இந்தக் கலம் சுற்றுப்புற வளிமண்டல காற்றழுத்தத்தைவிட நீராவியின் அழுத்தத்தத்தை உயர்த்த பயன்படுகிறது. மேலும் கலத்தில் சமையலுக்காக இடையிலான அதிக வெப்பநிலையை உருவாக்குகிறது. இதனால் கணிசமான அளவு எரிபொருள் சேமிக்கப்படுகிறது.  
நீராவி அல்லது நீரில் சமைக்கப்படும் எந்த உணவையும் அழுத்தக் கலனில் சமைக்கலாம். அழுத்தக் கலத்தில் அதிக அழுத்தத்தைத் தாங்க நவீன அழுத்தக் கலங்களில் ஏராளமான பாதுகாப்பு அம்சங்கள் உள்ளன. சமையல் முடிந்த பிறகு, நீராவி வெளியேற்றப்பட்டு சுற்றுப்புற வளிமண்டல அழுத்தத்திற்கு இணையாக குறைக்கப்படுகிறது. இதனால் பாத்திரத்தை திறக்க முடியும். அனைத்து நவீன அழுத்தக் கலன்களிலும் அழுத்தத்தினால் கலத்தின் மூடி திறக்கப்படுவதை பாதுகாப்பு அம்சங்களால் தடுக்கப்படுகிறது.  
*நியூயார்க் டைம்ஸ் இதழின்* படி, 1950 இல் 37% அமெரிக்க குடும்பங்கள் குறைந்தது ஒரு அழுத்தக் கலனையாவது வைத்திருந்தன. 2011 இல், அந்த விகிதம் 20% ஆகக் குறைந்தது. இதற்குக் காரணம் நுண்ணலை அடுப்பு போன்ற வேகமான சமையல் சாதனங்களின் போட்டியும், நவீன அழுத்தக் கலன்களில் வெடிப்பு என்பது மிகவும் அரிதானது என்றாலும், இந்த வீழ்ச்சியின் காரணங்களில் ஒன்றாக வெடிப்பு குறித்த அச்சமும் ஒரு காரணமாக கூறப்படுகிறது. இருப்பினும், மூன்றாம் தலைமுறை அழுத்ததக் கலன்களில் பல பாதுகாப்பு அம்சங்கள் மற்றும் எண்ணியல் வெப்பநிலை கட்டுப்பாடு உள்ளது. சமைக்கும் போது நீராவியை வெளியேற்றத் தேவையில்லை, அமைதியாகவும் சிறப்பானதாகவும் இருக்கும். மேலும் இந்த வசதிகள் அழுத்தக் கலன் சமையலை மீண்டும் பிரபலமாக்க உதவின.
# நேபாள அதிபர்கள் பட்டியல்

கிபி 1768 முதல் 2008 வரை நேபாள இராச்சியத்தை ஆண்ட மன்னர்கள் மற்றும் 2008ம் ஆண்டு முதல் தற்போது வரை நேபாளக் குடியரசை ஆளும் நேபாள குடியரசுத் தலைவர்கள் பட்டியல் பின்வருமாறு:  
| எண் | படம் | மன்னர் பெயர் | ஆட்சிக்காலம் | வம்சம் | குறிப்பு |
| --- | --- | --- | --- | --- | --- |
# நேபாள அதிபர்கள் பட்டியல்

## இடைக்கால ஆட்சியாளர் (2007–2008)

2008 நேபாள இடைக்கால அரசியலமைப்பு சபை இயற்றிய அரசியலமைப்புச் சட்டத்தின் கீழ் நேபாள மன்னரின் அனைத்து அரசு ஆட்சி உரிமைகள் பறிக்கப்பட்டதுடன், நேபாளத்தில் 28 மே 2008 அன்று மன்னராட்சி முடிவிற்கு கொண்டு வரப்பட்டது. அப்போது பிரதம அமைச்சராக இருந்த கிரிஜா பிரசாத் கொய்ராலா நேபாள அரசின் தலைவராக நியமிக்கப்பட்டார். பின்னர் 23 சூலை 2008 நேபாள இடைக்கால அரசியலமைப்பு சபையால் ராம் பரன் யாதவ் நேபாள குடியரசுத் தலைவர்|குடியரசுத் தலைவராத்]] தேர்வு செய்யப்பட்டார்.
# நேபாள அதிபர்கள் பட்டியல்

## நேபாள குடியரசுத் தலைவர்கள் (2008–தற்போது வரை)

1. ராம் பரன் யாதவ் - = 23 சூலை 2008 - 29 அக்டோபர் 2015
1. வித்யா தேவி பண்டாரி - 29 அக்டோபர் 2015 - 12 மார்ச் 2023
1. ராம் சந்திர பௌதெல் - 13 மார்ச் 2023 - தற்போது வரை
# நேபாள அதிபர்கள் பட்டியல்

## இதனையும் காண்க

- கோர்க்கா நாடு
- நேபாள இராச்சியம்
- நேபாள மன்னர்கள்
- ராணா வம்சம்
- நேபாள குடியரசுத் தலைவர்கள்
- நேபாள பிரதம அமைச்சர்கள்
- நேபாளத்தின் வரலாறு
# அனந்தபாரதி ஐயங்கார்

**அனந்தபாரதி ஐயங்கார்** (1786-1864) என்பவர் தமிழ்நாட்டின் தஞ்சாவூரில் வாழ்ந்த ஒரு தமிழ்ப் புலவராவார். இவர் தஞ்சை அரண்மனையில் வித்வானாக இருந்தவர். இவர் வைணவராக இருந்தபோதும் திருவிடைமருதூர் ஜோதி மகாலிங்கப் பெருமான் மீது மிகுந்த ஈடுபாடு உடையவர் என்பது இவரது நூல்களின் வழியாக அறியமுடிகிறது. இவர் தன் சிறு வயதிலேயே தமிழ், வடமொழி, தெலுங்கு, கன்னடம், துளு, மோடி ஆகிய மொழிகளில் தேர்ச்சிப்பெற்றதாக தான் இயற்றிய திருவிடைமருதூர் நொண்டி நாடகம் நூலில் குறிப்பிடுகிறார்.  
இவர் உத்தர ராமாயணக்கீர்தனை, பாகவத தசமஸ்கந்த நாடகம், தேசிகர் பிரபந்தம், மருதூர் வெண்பா, யானைமேலழகர் நொண்டிச்சிந்து, திருவிடைமருதூர் நொண்டி நாடகம், முப்பாற்றிரட்டு முதலிய இசை நாடகத் தொடர்பான நூல்களை இயற்றியுள்ளார்.
# சோனாலி முகர்ஜி

**சோனாலி முகர்ஜி** (*Sonali Mukherjee*) என்பவர் இந்தியாவிலுள்ள தன்பாத்தை சேர்ந்த அமிலத் தாக்குதலுக்கு உள்ளான அப்பாவி பெண். 2003ஆம் ஆண்டு 18 வயதில் அமிலத் தாங்குதலால் இவரது முகம் நிரந்தரமாகச் சிதைந்தது. இவரது குடும்பத்தினர் தங்களுடைய சேமிப்பு முழுவதையும் இவரது சிகிச்சைக்காகச் செலவிட்டனர்.
# சோனாலி முகர்ஜி

## ஆரம்ப கால வாழ்க்கை

முகர்ஜி தன்பாத்தில் பிறந்தார். இவர் ஒரு தேசிய மாணவர் படையினைச் சேர்ந்தவர். இந்தத் தாக்குதல் காரணமாக இவர் இந்த அமைப்பிலிருந்து விலக வேண்டியிருந்தது.
# சோனாலி முகர்ஜி

## சம்பவம்

2003ஆம் ஆண்டில், இந்த சம்பவத்திற்குக் கிட்டத்தட்ட ஒன்றரை மாதங்களுக்கு முன்பு, மூன்று தாக்குதல்காரர்கள் - தபசு மித்ரா மற்றும் அவரது இரண்டு நண்பர்கள் சஞ்சய் பாசுவான் மற்றும் பிரம்மதேவ் அஜ்ரா - முகர்ஜி ஒரு *கமாண்டி* (திமிர்பிடித்த) என்றும், அவருக்குப் பாடம் கற்பிக்கவேண்டும் என்றும் கூறினார். இதனையறிந்த முகர்ஜி தந்தை, மூன்று பேரின் குடும்பத்தினரிடம் புகார் அளித்தார். ஏப்ரல் 22 அன்று, முகரிஜி தனது வீட்டின் கூரையில் தூங்கிக் கொண்டிருந்தபோது, அமிலத் தாக்குதலுக்கு உள்ளானார். எரிந்த முகம் மற்றும் பிற கடுமையான காயங்களுடன் தனது காயமடைந்த சகோதரியுடன் சிகிச்சைபெற்றார்.
# சோனாலி முகர்ஜி

## பின்விளைவு

குற்றவாளிகளுக்கு ஒன்பது ஆண்டுகள் சிறைத்தண்டனை விதிக்கப்பட்டது. ஆனால் இவர்கள் உயர்நீதிமன்றத்தில் மேல்முறையீடு செய்தபோது பிணை வழங்கப்பட்டது. முகர்ஜியின் குடும்பத்தினர் சார்க்கண்ட்டு முதல்வர், பல நாடாளுமன்ற உறுப்பினர்கள் உட்பட நீதிமன்றத்தையும் பல்வேறு அதிகாரிகளையும் நீதிக்காக அணுகினர். ஆனால் "ஆஸ்வாசன் (உறுதிகள்) ... வேறொன்றுமில்லை" என வருத்தத்தினை பெற்றோர்கள் தெரிவித்தனர்.  
பிப்பரவரி 2014-ல், சார்க்கண்டு மாநில அரசு பொகாரோ துணை ஆணையர் அலுவலகத்தின் நலன்புரி பிரிவில் நிலை III எழுத்தராக சோனாலி முகர்ஜியை நியமித்தது.
# சோனாலி முகர்ஜி

## நீங்களும் கோடிசுவராக ஆகலாம் நிகழ்ச்சியில்

முகர்ஜி கருணைக்கொலைக்கு முறையிட்டபோது உலக கவனத்தை ஈர்த்தார். அமிதாப் பச்சனை *கவுன் பனேகா க்ரோர்பதி*, 6 நிகழ்ச்சியில் சந்திக்க வேண்டும் என்ற தனது விருப்பத்தினை தெரிவித்ததன் அடிப்படையில் 2012-ல் அமிதாப் பச்சனை சந்திக்க வாய்ப்பு வழங்கப்பட்டது. இந்த விளையாட்டு நிகழ்ச்சியில் லாரா தத்தாவுடன் சேர்ந்து, சோனாலி விளையாடி வென்றார்.
# சோனாலி சச்தேவ்

**சோனாலி சச்தேவ்** என்பவர் இந்திய நடிகை. ஸ்டார் பிளஸ் டி. வி. சிறப்புத் தொடரான *பா பஹூ அவுர் பேபியில்* மகப்பேறு மருத்துவர் சில்பா தக்கராக நடித்ததற்காக இவர் நன்கு அறியப்பட்டவர். இவர் பல இந்திய தொலைக்காட்சி நிகழ்ச்சிகள் மற்றும் பாலிவுட் படங்களில் பணியாற்றியுள்ளார். சோனாலி சமீபத்தில் அமேசான் பிரைம் வீடியோ வலைத் தொடரான மும்பை டைரிஸ் 26/11-ல் சமிதா பரேக் என்ற இந்திய இந்தி -மொழி மருத்துவ நாடக இணையத் தொலைக்காட்சித் தொடரில் நடித்தார்.
# சோனாலி சச்தேவ்

## இளமை

சோனாலி குசராத்தி வம்சாவளியைச் சேர்ந்தவர். இவர் ஒரு தகுதிவாய்ந்த பல் மருத்துவர் ஆவார். பின்னர் நடிகையாக வேண்டும் என்ற தனது கனவைத் தொடர முடிவு செய்து நடிகையானார்.
# சோனாலி சச்தேவ்

## திரைப்படவியல்

### திரைப்படங்கள்

- 2018 - *கேதார்நாத்* முக்குவின் தாயாக
- 2014 - *பீட்சா*
- 2007 – *தாரே ஜமீன் பர்* ஐரீனாக (பள்ளி ஆசிரியர்)
- 2012 – *மேரே தோஸ்த் படம் அபி பாக்கி ஹை*
- 2013 - ஆலிஸாக *(ஒரு) மற்ற சோலிப்சிஸ்ட்டின் உழைப்பு*
- 2012 – *ரிஸ்வான்* (சிறிய வேடம்) அம்மியாக
- 2010 – *ஆஷாயீன்* மருத்துவராக
- 2009 – *ஆம்ராஸ்: தி ஸ்வீட் டேஸ்ட் ஆஃப் நட்பின்* திருமதி. சேகல் (சோனாலியாக)
- 2009 – *விஷ்ஸ் (2009 திரைப்படம்)*
- 2021 – *மும்பை டைரிஸ் 26/11 ஷமிதா பரேக்*
# சோனாலி சச்தேவ்

## திரைப்படவியல்

### தொலைக்காட்சி

| 2005-2010 | *பா பஹூ அவுர் பேபி* | மருத்துவர் சில்பா தக்கர் | துணை வேடம் |
| --- | --- | --- | --- |
| 2009–2010 | *க்யா மஸ்த் ஹை லைஃப்* | சாண்ட்ரா டிசோசா | துணை வேடம் |
| 2013-2014 | *சன்ஸ்கார் - தரோஹர் அப்னோன் கி* | பருல் கர்சன் வைஷவ் | பரிந்துரைக்கப்பட்டது— சிறந்த துணை நடிகைக்கான இந்தியன் டெலி விருது (2013) |
| 2014–2016 | *சத்ராங்கி சசுரல்* | நர்மதா வத்சல் |  |
| 2019 | *மேட் இன் ஹெவன்* | திருமதி. யாதவ் |  |
| 2020 | *ஏ வைரல் வெட்டிங்* | நீனா அஹுஜா | } |
# புத்ராஜெயா தாவரவியல் பூங்கா

**புத்ராஜெயா தாவரவியல் பூங்கா**; (மலாய்: *Taman Botani Putrajaya*; ஆங்கிலம்: *Putrajaya Botanical Garden*; சீனம்: 布城植物园) என்பது மலேசியா, புத்ராஜெயா நகரில் அமைந்து உள்ள ஒரு தாவரவியல் பூங்காவாகும்.
# புத்ராஜெயா தாவரவியல் பூங்கா

## பொது

இந்தப் பூங்கா எட்டு தாவரவியல் கருப்பொருள்களின் அடிப்படையில் பிரிக்கப்பட்டுள்ளது: மலேசிய மூலிகை (*Malaysian Ulam*) மற்றும் மருத்துவம்; மூங்கில் வனம் (*Bambusetum*); இஞ்சி தாவரங்கள் (*Zingiberales*), உண்ணக்கூடிய பழவகை மரங்கள், புல்வெளி மற்றும் மூங்கில்புல் (*Gramineae*), பழங்குடியின மருத்துவ தாவரங்கள் (*Aboriginal Medicinal Plants*), சுற்றுச்சூழல் குளம் (*Conservatory and Ecological Pond*).  
புத்ராஜெயா தாவரவியல் பூங்கா, ஏரியுடன் கூடிய ஒரு பசுமையான பகுதியில் அமைந்துள்ளது. இதன் கலாச்சாரக் கூறுகள்; பல்வகை வடிவமைப்புகள்; பாரம்பரிய குடிசைகள் (*Traditional Wakaf*); பூங்கா விளக்குகள் (*Flower-Theme Park Lighting*); மற்றும் தாவர அடிப்படையிலான அறிவியல் விளக்க அட்டைகள் (*Plant-based Scientific Labels*) போன்றவை பார்வையாளர்களை ஈர்க்கிறது.
# புத்ராஜெயா தாவரவியல் பூங்கா

## பொது

### காட்டுத் தாவரங்கள் வளர்ப்பு

இங்கு பல்வேறு கண்டங்களில் இருந்து கொண்டு வரப்பட்ட 750-க்கும் மேற்பட்ட தாவரங்கள் உள்ளன. இங்கு ஒரு தாவரவியல் மற்றும் தாவரவியல் பாதுகாப்பு துறை (*Ethno Botany and Conservation Sector*) உள்ளது. ஆராய்ச்சிகளுக்காகவும்; ஆபத்தான காட்டுத் தாவரங்களின் (*Endangered Wild Plants*) பாதுகாப்பு நோக்கங்களுக்காகவும் காட்டுத் தாவரங்கள் வளர்க்கப் படுகின்றன.  
2008-இல் லண்டன் அரச செல்சியா மலர் கண்காட்சியில் (*London’s Royal Chelsea Flower Show*) அரச செல்சியா அறக்கட்டளையால் (*Royal Chelsea Foundation*) ஆசியாவின் மிக அற்புதமான தோட்டங்களில் (*Asia’s Most Amazing Gardens*) ஒன்றாக புத்ராஜெயா தாவரவியல் பூங்கா அங்கீகரிக்கப்பட்டது.  
மொரோக்கோ பாரம்பரியம் மற்றும் கட்டிடக் கலையால் உருவாக்கப்பட்ட பிரபலமான அசுதகா மொராக்கோ (*Moroccan Pavilion*) அரங்கமும் இங்கு உள்ளது.
# குள்ளநரியா அல்லது புலியா?

**குள்ளநரியா அல்லது புலியா?** என்பது ஒரு இந்திய விசித்திரக் கதையாகும். ஸ்காட்லாந்திய எழுத்தாளர் ஆண்ட்ரூ லாங் இக்கதையை அவரது *ஆலிவ் ஃபேரி புத்தகத்தில்* இணைத்துள்ளார்.
# ரோல்டா

**ரோல்டா** (*Rolta*) ஓர் இந்தியப் பன்னாட்டுத் தொழில்நுட்ப நிறுவனம். இதன் தலைமையிடம் மும்பை. இந்நிறுவனம் தகவல் தொழினுட்பம், வணிக அறிவாண்மை, பெருந்தரவுகள், புவியியல் தரவு, தகவல் மற்றும் பொறியியல் ஆகியவற்றில் கவனம் செலுத்துகிறது. இந்நிறுவனம் மும்பை பங்குச் சந்தை, இந்திய தேசிய பங்கு சந்தை ஆகியவற்றில் பட்டியலிடப்பட்டுள்ளது. இந்நிறுவனத்தின் உலகளாவிய வைப்புத்தொகை இரசீது இலண்டன் பங்குச் சந்தை முதன்மை வாரியத்தில் பட்டியலிடப்பட்டுள்ளன. இந்நிறுவனத்தின் மூத்த குறிப்புகள் சிங்கப்பூர் பங்குச் சந்தையில் பட்டியலிடப்பட்டுள்ளன.
# ரோல்டா

## வரலாறு

இந்நிறுவனம் 29 ஜூன் 1989-இல் கமல் கே. சிங்கால் நிறுவப்பட்டது.
# வடகம் அல்லது வடம்

**வடகம்** (*Sandige*) அல்லது **வடம்** என்பது ஒரு வறுத்த சிற்றுண்டியாகும். இது இந்திய துணைக்கண்டத்தில் இருந்து உருவானது. கர்நாடகா, ஆந்திரப் பிரதேசம் மற்றும் தமிழ்நாடு ஆகிய மாநிலத்தில் பிரபலமானது. இது சாப்பாட்டுடன் ஒரு துணையாகவும் வழங்கப்படுகிறது.
# வடகம் அல்லது வடம்

## தயாரிப்பு

முக்கிய மூலப்பொருளின் மூலம் கூழ் தயாரித்து, பெருங்காயம், மிளகாய்த்தூள் மற்றும் உப்பு சேர்த்து மசாலா செய்து வடகம் தயாரிக்கப்படுகிறது. கூழ் ஒரு நெகிழி தாள் அல்லது ஒரு பெரிய துணியில் ஊற்றப்பட்டு இரண்டு நாட்களுக்கு வெயிலில் உலர்த்தப்படுகிறது. அரிசி வடகம், கூழ் வடகம் செய்ய, முக்கியப் பொருட்களைக் கூழில் சேர்த்து உருண்டைகளாக்கி வெயிலில் காயவைக்க வேண்டும். கூழ் வடக அச்சுகள் பயன்படுத்தி இவை தயாரிக்கப்படுகின்றன.  
வெயிலில் உலர்த்தப்பட்ட மணல் ஆண்டு முழுவதும் பயன்படுத்தி சேமிக்கப்படுகிறது. பரிமாறும் முன் சூடான எண்ணெயில் வறுக்கப்படுகிறது.
# வடகம் அல்லது வடம்

## வகைகள்

பல்வேறு வகையான வடகம் அவற்றின் முக்கிய பொருட்களுடன் கீழே பட்டியலிடப்பட்டுள்ளன:
- சவ்வரிசி வடகம் - சவ்வரிசி
- பருப்பு வடகம் - பருப்பு அரிசி மற்றும் நீற்றுப்பூசணி
- அரிசி வடகம் - அரிசி மாவு
- அரைத்த அரிசி வடகம் - அரைத்த அரிசி
- கோதுமை வடகம் - கோதுமை
# வடகம் அல்லது வடம்

## மேலும் பார்க்கவும்

- அப்பளம்
# சுனந்தா மகிந்திரா

கலா கீர்த்தி **சுனந்தா மகிந்திரா டே மெயில்** (பிறப்பு 28 சனவரி 1938) , **சுனந்தா மகிந்திரா** (*Sunanda Mahindra*) என்று பிரபலமாக அறியப்படுபவர், இலங்கையில் எழுத்தாளர், நாடக இயக்குநர், கவிஞர் மற்றும் சிங்கள வானொலி நாடக எழுத்தாளர் ஆவார்.  
சுனந்தா மகிந்திரா தற்போது, இலங்கையில் சிங்கள மற்றும் ஆங்கில பத்திரிகைகளில் தொடர்ந்து பங்களிப்பாளராக உள்ளார்.
# சுனந்தா மகிந்திரா

## தனிப்பட்ட வாழ்க்கை

மகேந்திரா 28 சனவரி 1938 அன்று பிலியந்தலையில் ஐந்து உடன்பிறப்புகளில் மூன்றாவதாகப் பிறந்தார். இவரது தந்தை மார்ட்டின் என்றி டி மெல்வாசு பொதுச் சுகாதார பரிசோதகராக இருந்தார். இவரது தாயார் லிலியட் மார்கரெட் வைத்தியரத்ன ஒரு இல்லத்தரசி. இவரது தம்பி இளம் வயதிலேயே இறந்துவிட்டார்.இவரது கல்வி கண்டி தர்மராஜா கல்லூரியில் தொடங்கியது.பின்னர் இவர் கொழும்பில் உள்ள ஆனந்தா கல்லூரியில் ஆங்கில வழிக் கல்வியில் சேர்ந்தார். ஜே. பி. திசாநாயக்க, டி. பி. நிகால்சிங்க, பண்டார விஜயதுங்க, அசோக பொன்னம்பெரும மற்றும் விஜயரத்ன வர்ககொட ஆகியோர் பாடசாலையில் இவரது சக தோழர்கள்.
# சுனந்தா மகிந்திரா

## கல்வி வாழ்க்கை

பள்ளி இறுதி தேர்வில் வெற்றியடைந்த பின்னர், மகேந்திரா வித்யாலங்கார பிரிவேனாவில் (தற்போது களனி பல்கலைக்கழகம் என்று அழைக்கப்படுகிறது) இளங்கலைப் பட்டம் பெற்றார். இதன் பிறகு இவர் லெய்செஸ்டர் பல்கலைக்கழகத்தில் மக்கள் தொடர்பியல் துறையில் வருகை ஆராய்ச்சியாளராக இருந்தார். இலண்டன் விஜயத்தின் பின்னர் இலங்கை திரும்பிய இவர் களனி பல்கலைக்கழகத்தில் வருகை விரிவுரையாளராகப் பணியாற்றினார். 1987ஆம் ஆண்டில், மகிந்திரா வரோக்லாவ் பல்கலைக்கழகத்தில் நாட்டுப்புறவியல் படிப்பதற்காக போலந்து சென்றார். இங்கு இவர் கௌரவ முனைவர் பட்டம் பெற்றார். பின்னர் 1990களில், இவர் இலங்கையின் களனிப் பல்கலைக்கழகத்தில் தகைசால் பேராசிரியராகப் பணியாற்றினார்.  
1987ஆம் ஆண்டில், இலங்கை தேசியப் பிரிவின் பத்திரிக்கை மற்றும் தொடர்பாடல் கல்விக்கான பொதுநலவாயச் சங்கத்தின் செயலாளராகப் பணியாற்றினார். பின்னர் துணைத் தலைவரானார். 1973 முதல் 1977 வரை யாழ்ப்பாணப் பல்கலைக்கழகத்தில் வருகை விரிவுரையாளராக இருந்தார்.
# உருளைக்கிழங்கு பட்டாணி குழம்பு

**உருளைக்கிழங்கு பட்டாணி குழம்பு** (*Aloo mutter*) (*ஆலு மட்டர்* அல்லது *ஆலு மாதர்* அல்லது *ஆலு* என்றும் உச்சரிக்கப்படுகிறது) என்பது இந்திய துணைக்கண்ட வட இந்திய சைவ உணவு.  
இது உருளைக்கிழங்கு மற்றும் பட்டாணி ஆகியவற்றிலிருந்து லேசான மசாலா கலந்த தக்காளி அடிப்படையிலான குழம்பாக தயாரிக்கப்படுகிறது. இது ஒரு சைவ உணவு.  
இக்குழம்பு பொதுவாக பூண்டு, இஞ்சி, வெங்காயம், தக்காளி, கொத்தமல்லி, சீரகம், [மிளகாய்|சிவப்பு மிளகாய்]], மஞ்சள், கரம் மசாலா மற்றும் பல மசாலாப் பொருட்கள் சேர்த்து வெங்காயம், பூண்டு இல்லாமலும் செய்யலாம்.  
உருளைக்கிழங்கு பட்டாணி குழம்பு வணிக ரீதியாகவும் தயாராக சாப்பிடக்கூடிய பாக்கெட்டுகளில் கிடைக்கிறது. அதை சூடாக்கி பரிமாற வேண்டும்.  
இது தோசையின் சில மாறுபாடுகளில் நிரப்பியாகவும் பயன்படுத்தப்படுகிறது.  
இது பெரும்பாலான வட இந்திய உணவகங்களில் வழங்கப்படுவதுடன் மேற்கத்திய வட இந்திய உணவு வகைகளில் மிகவும் பிரபலமான உணவு வகைகளில் ஒன்றாகும்.
# உருளைக்கிழங்கு பட்டாணி குழம்பு

## மேலும் பார்க்கவும்

- ஆலு கோபி
# செவிலித் தாய்

கைக்குழந்தையாக இருந்த போது செவிலித் தாயிடம் பால் குடிக்கும் காட்சி]]
**செவிலித் தாய்** (wet nurse) என்பவர் மற்றொருவரின் குழந்தைக்கு தாய்ப்பால் கொடுப்பவர் ஆவார். குழந்தையை பெற்றெடுத்த தாய் இறந்தாலோ அல்லது குழந்தைக்கு போதுமான முலைப்பால் சுரக்கவில்லை என்றாலோ அல்லது குழந்தைக்கு தாமே பாலூட்ட வேண்டாம் என தேர்வு செய்தாலோ செவிலித் தாய் பணியமர்த்தப்படுகிறார்கள். செவிலித் தாயிடம் பால் குடித்த குழந்தைகள் அனைவரும் *பால்-உடன்பிறப்புகள்* எனப்படுவர். சில பண்பாட்டில், செவிலித் தாயின் குடும்பத்தை, தங்களின் குடும்ப உறவுகளாக கருதுவர். இருபதாம் நூற்றாண்டு வரை உலகம் முழுவதும் குழந்தைகளுக்கு பால் தரும் செவிலித் தாய்கள் குறித்தான செய்திகள் காணக்கிடைக்கிறது.  
குழந்தைகளுக்கான தரமான பால் பொடிகளின் வரவாலும், தற்போது சில நாடுகளில் தாய்ப்பால் வங்கிகள் செயல்படுவதாலும் 21ம் நூற்றாண்டில் செவிலித் தாய்களின் தேவை இல்லாமல் போனது. மேலும் பாலூட்டுவதற்கு சமீபத்தில் குழந்தை பெற்றிருக்க வேண்டும் என்று ஒரு காலத்தில் நம்பப்பட்டது. தற்போது மார்பக நரம்புத் தூண்டுதல் மூலம் பாலூட்டல் வெளிப்படுத்தப்படுகிறது. சில பெண்கள் ஒரு குழந்தைக்கு பாலூட்டுவதற்கு மார்பக பம்பைப் பயன்படுத்தி பாலூட்டுதலை நிறுவ முடிகிறது.
# செவிலித் தாய்

## காரணங்கள்

ஒரு தாயால் குழந்தைக்கு போதுமான தாய்ப்பாலை உற்பத்தி செய்ய முடியாமல் போவதாலும், மகப்பேற்றின் போது அல்லது மகப்பேற்றுக்கு சில காலத்திற்குப் பிறகு குழந்தையின் தாய் இறந்து போவதாலும் செவிலித் தாயின் தேவை அதிகாக இருந்தது. பாலூட்டும் ஒரு பெண்னின் பால் குடிக்கும் குழந்தை இறந்துவிட்டால், அப்பெண்ணே மற்றவரின் குழந்தைக்கு செவிலித் தாயாக இருக்க வாய்ப்பு உள்ளது.  
குழந்தைக்கு தாய்ப்பால் ஊட்டுவதால் மேல்தட்டு பெண்கள் அழகு குறைந்து விடும் அல்லது பண்பாடாற்றச் செயல் எனக்கருதினர். மேலும் தாய்ப்பால் ஊட்டுவதால் நாகரீகமான உடைகளை அணிவதை தடுக்கிறது எனக்கருதினர். சில பெண்கள் தாய்ப்பால் ஊட்டும் நேரத்தைச் செலவழிக்கும் வேலைகளில் இருந்து தப்பிக்க முற்றிலும் செவிலித் தாயை பணியமர்த்துகின்றனர். ஒரு தாய் போதுமான தாய்ப்பாலை உற்பத்தி செய்ய முடியாதபோது செவிலித் தாயைப் பயன்படுத்தினர்.
# செவிலித் தாய்

## நாடுகள் வாரியாக செவிலித் தாய்கள்

### இந்தியா

1500களில் முகலாயர் அரண்மனைகளில் துருக்கிய-மங்கோலியப் பெண்கள் அரண்மனை குழந்தைகளுக்கு தாய்ப்பாலூட்ட செவிலித் தாய்மார்களாக நியமிக்க முன்னுரிமை வழங்கப்பட்டனர். செவிலித் தாயின் குடும்பத்தை, தங்களின் குடும்ப உறவுகளாக கருதினர். பேரரசர் அக்பரின் செவிலித் தாயான மகம் அங்கா இராஜமாதா என்ற மரியாதையுடன் நடத்தப்பட்டார்.பிரித்தானிய இந்தியாவின் ஆட்சியின் போது பிரித்தானிய அதிகார வர்க்க குடும்பக் குழந்தைகளுக்கு தாய்ப்பால் ஊட்ட ஆதிக்கச் சாதி பெண்களை மட்டும் பணியில் அமர்த்தினர். மற்ற சமூகத்து பெண்களை குழந்தைகளை பராமரிக்கும் ஆயாக்களாக பணியமர்த்தினர்.
# செவிலித் தாய்

## நாடுகள் வாரியாக செவிலித் தாய்கள்

### ஐக்கிய இராச்சியம்

ஐக்கிய இராச்சியத்தில் செல்வக் குடும்பக் குழந்தைகளைப் பராமரிக்கவும், பாலூட்டவும் செவிலித் தாய்களை நல்ல ஊதியத்தில் பணி அமர்த்தினர். சாதாரண ஆண் தொழிலாளர்களை விட செவிலித் தாய்களுக்கு கூடுதல் ஊதியம் கிடைத்தது. 19 ஆம் நூற்றாண்டு வரை, பெரும்பாலான செவிலித் தாய்மார்கள் மூன்று ஆண்டுகள் வரை, பராமரிப்பாளருடன் வாழ தங்கள் குடும்பங்களை விட்டு வெகு தொலைவில் அனுப்பப்பட்டனர். இதுபோன்று வாழ்ந்த செவிலித் தாய்மார்களின் 80% குழந்தைகள் குழந்தை பருவத்திலேயே இறந்துவிட்டனர். பிரித்தானியப் பேரரசி விக்டோரியா காலத்தில் செவிலித் தாய்கள் குறைந்த ஊதியத்தில் பிறரின் குழந்தைகளுக்கு பாலூட்டினார்கள். உயர்தர வகுப்புப் பெண்கள், தங்கள் வீட்டு வேலை செய்ய செவிலித் தாய்மார்களை வேலைக்கு அமர்த்திக் கொண்டனர்.
# செவிலித் தாய்

## இதனையும் காண்க

- ஆயாக்கள்
- செவிலி
# சுனந்தா குமாரிரத்னா

**சுனந்தா குமாரிரத்னா** (, RTGS:சுனந்த குமாரிரத், ; 10 நவம்பர் 1860 &ndash; 31 மே 1880) என்பவர் தாய்லாந்து மன்னரின் மனைவி ஆவார்.
# சுனந்தா குமாரிரத்னா

## பின்னணி

சுனந்தா சியாமி மன்னர் மோங்குத் (இராமா IV) மற்றும் இளவரசி பியாமின் மகள் மற்றும் பதினைந்தாவது குழந்தை ஆவார். இவர் சியாமின் (இப்போது தாய்லாந்து) மன்னர் சுலலாங்கொர்னின் (இராமா V) ஒன்றுவிட்ட சகோதரி மற்றும் முதல் மனைவி. இந்த விபத்தில் வேறு யாரும் உயிரிழக்கவில்லை.
# சுனந்தா குமாரிரத்னா

## இறுதி சடங்கு

துக்கத்தில் மூழ்கிய சுல்லாங்கொர்ன் அவர்களுக்கு அற்புதமான இறுதிச் சடங்கு செய்யுமாறு கோரினார். இறுதிச் சடங்கிற்கான ஏற்பாடுகள் 10 மாதங்கள் எடுத்தன. இறுதிச் சடங்கு 10 மார்ச் 1881 வரை தொடங்கவில்லை. இராணி மற்றும் இளவரசியின் உடல்கள் வெள்ளி ஊசி மூலம் உலர்த்தப்பட்டன மற்றும் தங்கக் கலசங்களில் சேமித்து வைக்கப்பட்டன. இதே நேரத்தில் ஒரு இறுதிச் சடங்கு கட்டுவதற்காக விலைமதிப்பற்ற மரங்கள் சேகரிக்கப்பட்டன. தகனச் சடங்குகளின் போது மன்னரும் பரிவாரங்களும் தங்கியிருந்த அரச வசதிகளும் *பிரமனே* என்று குறிப்பிடப்படும் இடத்தில் கட்டப்பட்டன. இறுதிச் சடங்கு உயரமானது மற்றும் ஒரு பலிபீடத்தின் மீது கட்டப்பட்டது. இங்குத் தகனம் செய்யக் கலசங்கள் வைக்கப்பட்டன.  
நிகழ்ச்சிகள் மற்றும் கொண்டாட்டங்கள் செழுமையாக இருந்தன. பலர் கலந்து கொண்டனர். இந்நிகழ்வு மிக விரிவாக ஆவணப்படுத்தப்பட்டது. சுமார் 6:00 மணியளவில் சுலாலொங்கோர்ன் இறுதிச் சடங்கைச் செய்தார். மார்ச் 15 அன்று மாலை கொம்புகள் முழங்க, இரவு முழுவதும் தீ எரிந்தது. மார்ச் 20 அன்று பெரிய அரண்மனைக்கு ஊர்வலத்துடன் கொண்டாட்டங்கள் நிறைவடைந்தன.
# விக்கிப்பீடியா:Statistics/weekly/12-Mar-2023
| 210 | 223.187.113.136 | 0 | 1 | 0 | 0 | 0 | 0 | 0 | 1 | 2691 |  |
| 211 | 61.1.189.83 | 0 | 1 | 0 | 0 | 0 | 0 | 0 | 1 | 28 |  |
| 212 | DURAISAMY4767 | 0 | 0 | 0 | 0 | 0 | 0 | 1 | 1 | 0 |  |
| 213 | 43.228.111.30 | 0 | 1 | 0 | 0 | 0 | 0 | 0 | 1 | 0 |  |
| 214 | 37.162.155.6 | 0 | 1 | 0 | 0 | 0 | 0 | 0 | 1 | 3 |  |
| 215 | 117.249.139.53 | 0 | 1 | 0 | 0 | 0 | 0 | 0 | 1 | 0 |  |
| 216 | Manick22 | 0 | 1 | 0 | 0 | 0 | 0 | 0 | 1 | 52 |  |
| 217 | 2402:4000:20C3:35BE:B0EE:4A56:2A39:CC9D | 0 | 1 | 0 | 0 | 0 | 0 | 0 | 1 | 163 |  |
| 218 | Prabaharan viswakarma | 0 | 1 | 0 | 0 | 0 | 0 | 0 | 1 | 25 |  |
| 219 | 2409:4072:6C96:14C6:9B7B:D091:2FA7:C306 | 0 | 1 | 0 | 0 | 0 | 0 | 0 | 1 | 62 |  |
| 220 | 2001:1670:18:39A9:31F6:116C:C562:DCFF | 0 | 0 | 0 | 0 | 0 | 0 | 1 | 1 | 0 |  |
| 221 | 2401:4900:2597:CE12:0:61:6261:6D01 | 0 | 1 | 0 | 0 | 0 | 0 | 0 | 1 | 899 |  |
| 222 | Wow | 0 | 1 | 0 | 0 | 0 | 0 | 0 | 1 | 54 |  |
| 223 | Kaushik 2703 | 0 | 1 | 0 | 0 | 0 | 0 | 0 | 1 | 30 | } |
# முக்தா தத்தா தோமர்

## தனிப்பட்ட வாழ்க்கை

முக்தா தத்தா தோமர் கொல்கத்தா பல்கலைக்கழகத்தில் பட்டம் பெற்றார். இவர் 1978 தொகுதி இந்திய வெளியுறவுப் பணி அதிகாரி அசோக் தோமரை மணந்தார்.
# முக்தா தத்தா தோமர்

## பணி

1984-ல் இந்திய வெளியுறவுத் துறையில் பணியில் சேர்ந்தார் தோமர். இவர் மத்ரித், காட்மாண்டு, பாரிஸ் மற்றும் யங்கோன் ஆகிய இடங்களில் இந்தியத் தூதரகங்களில் பணியாற்றியுள்ளார். தோமர் நியூயார்க்கில் உள்ள ஐக்கிய நாடுகள் அவையில் இந்தியாவின் நிரந்தர தூதரகத்தில் பணியாற்றியுள்ளார். இவர் வங்காளதேசத்திற்கான இந்தியாவின் துணை உயர் ஆணையராக இருந்தார். இவர் ஆகத்து 2010 முதல் சூலை 2013 வரை சிகாகோவில் தூதராகவும் செயல்பட்டார்.  
முக்தா தத்தா தோமர், புது தில்லியில் வெளிவிவகார அமைச்சகத்திலும், அமெரிக்கா பிரிவு போன்ற பல்வேறு பிரிவுகளிலும் கூடுதல் செயலாளராகவும் (நிர்வாகம்) பணியாற்றியுள்ளார். இவர் தூதரகம், கடவுச்சீட்டு & நுழைவுச்சீட்டு பிரிவு மற்றும் முதலீடு, தொழில்நுட்ப மேம்பாடு & பொருளாதாரப் பிரிவின் தலைவராகவும் பணியாற்றியுள்ளார்.
# கமலா சின்கா

**கமலா (கம்லா) சின்கா** (*Kamala Sinha*)(30 செப்டம்பர் 1932 - 31 திசம்பர் 2014) என்பவர் இந்திய அரசியல்வாதி மற்றும் தூதர் ஆவார். இவர் 1990 முதல் 2000 வரை இரண்டு முறை மாநிலங்களவை உறுப்பினராகத் தேர்ந்தெடுக்கப்பட்டார். பின்னர் சுரிநாம் மற்றும் பார்படோசின் தூதராக பணியாற்றினார். ஐ. கே. குஜ்ராலின் அமைச்சரவையில் மத்திய வெளியுறவுத்துறை இணை அமைச்சராகவும் (தன்னாட்சி பொறுப்பு) இருந்தார். இவர் திசம்பர் 31, 2014 அன்று 82 வயதில் நியூயார்க்கில் உள்ள சிராகூசில் இறந்தார்.
# கமலா சின்கா

## தனிப்பட்ட வாழ்க்கை

கமலா, செப்டம்பர் 30, 1932-ல் டாக்காவில் (தற்போது வங்காளதேசத்தில் உள்ளது) பிறந்தார். ஜனசங்க நிறுவனர் சியாமா பிரசாத் முகர்ஜியின் பேத்தியான சின்கா, புரட்சியாளர், தேசியவாதி, பொதுவுடைமை வாதி ஆவார். கமலா பசாவான் சின்காவினை மணந்தார். பசாவான் சின்கா தொழிற்சங்க வாதி மற்றும் பீகாரில் முதல் எதிர்க்கட்சித் தலைவர் ஆவார்.
# கமலா சின்கா

## அரசியல்

1972-84க்கு இடையில் பீகார் சட்டமன்றத்தில் இரண்டு முறை சட்டமன்ற உறுப்பினராகவும், மாநிலங்களவையில் இரண்டு முறை உறுப்பினராகவும் இருந்த கமலா, பல்வேறு குழுக்களில் உறுப்பினராக இருந்தார். இவரது கணவர் பசவான் சின்கா விடுதலைப் போராட்ட வீரர் மற்றும் ஜெயபிரகாஷ் நாராயண் மற்றும் கர்பூரி தாக்கூர் ஆகியோரின் சக ஊழியர் ஆவார். ஜெயப்பிரகாஷ் நாராயண் தலைமையிலான இயக்கத்தில் செயல்பட்டபோது உள்நாட்டுப் பாதுகாப்புச் சட்டத்தின் கீழ் இவர் தடுத்து வைக்கப்பட்டார். இவர் பல ஆண்டுகளாக இந்து மஸ்தூர் சபாவின் தலைவராக இருந்தார் (மத்திய தொழிலாளர் கூட்டமைப்பின் தலைவரான ஒரே பெண்மணி) மற்றும் பல திறன்களில் உலகம் முழுவதும் பரவலாகப் பயணம் செய்தார்.
# பாரத் ரங் மகோத்சவ்

**பாரத் ரங் மகோத்சவ்** ( **BRM** ) (भारत रंग महोत्सव) அல்லது **தேசிய நாடக விழா** என்பது புதுதில்லியின் தேசிய நாடகப் பள்ளியால் (NSD) 1999 ஆம் ஆண்டில் தொடங்கப்பட்டு ஆண்டுதோறும் நடத்தப்படும் நாடக விழாவாகும் . இந்த விழா இந்திய நாடகப் பயிற்சியாளர்களின் படைப்புகளை காட்சிப்படுத்த தொடங்கப்பட்டது, மேலும் இது சர்வதேச கலைஞர்களையும் ஈர்க்கும் வகையில் பல ஆண்டுகளாக வளர்ந்துள்ளது. தேசிய நாடகப் பள்ளி என்பது இந்தியாவின் முதன்மையான நாடகப் பயிற்சி நிறுவனம் ஆகும் .  
முதலில் இந்தத் திருவிழா தேசிய அளவிலானதாக இருந்தது, ஆனால் இவ்விழா படிப்படியாக சர்வதேச விழாவாக மாறியது.  
2009 ஆம் ஆண்டு நடைபெற்ற நாடகத் திருவிழாவில் 12 நாட்களுக்குள் 63 தயாரிப்புகள் இடம்பெற்றன, அவற்றில் 51 இந்தியாவைச் சேர்ந்தவையாகவும் 12 வெளிநாட்டு நாடகங்களும் உள்ளடங்கும். இன்று இது ஆசியாவின் மிகப்பெரிய நாடக விழாவாக அங்கீகரிக்கப்பட்டுள்ளது, 15வது பாரத் ரங் மகோத்சவ் நாடகத்திற்காக மட்டுமே அர்ப்பணிக்கப்பட்டுள்ளது  
ரத்தன் தியாம் இயக்கிய மணிப்புரிய மொழி நாடகமான லைரெம்பிகீ எஷெய் ( சாங் ஆஃப் தி நிம்ஃப்ஸ் ), டெல்லியில் பாரத் ரங் மகோத்சவின் 21 வது நிகழ்வின் நிறைவு நாளில் நிறைவு விழாவாக அரங்கேற்றப்பட்டது.
# பாரத் ரங் மகோத்சவ்

## வரலாறு

### 1999-2009

**முதலாவது பாரத் ரங் மகோத்சவ்** : முதல் அகில இந்திய நாடக விழாவான பாரத் ரங் மகோத்சவ் 1999, மார்ச் 18 அன்று புது தில்லியில் தொடங்கப்பட்டது, அமல் அல்லனா இயக்கிய கிரீஷ் கர்னாட்டின் நாடகமான *நாகமண்டலா* (இந்தி) அரங்கேற்றம் செய்யப்பட்டது. ராம் கோபால் பஜாஜ் தேசிய நாடகப் பள்ளியின் இயக்குநராக இருந்த காலத்தில் நடைபெற்ற இவ்விழாவில் கல்கத்தாவைச் சேர்ந்த நந்திகர் குழுவின் தனிப்பாடலான மைக்கேல் மதுசூதன் தத்தா எழுதிய *மேக்நாத் பத் காவ்யா* (பெங்காலி), கிரீஷ் கர்னாட்டின் *அக்னி அவுர் பர்கா* (இந்தி) பிரசன்னா, அக்ஞேயாவின் *உத்தர்* இயக்கிய *பிரியதர்ஷி* (மணிப்பூரி) ரத்தன் தியாம் மற்றும் *ஹிம்மத் மாய்* (இந்தி) இயக்கியது, பெர்தோல்ட் பிரெக்ட்டின் மதர் கரேஜின் தழுவல், மேலும் தமிழ், மலையாளம், அஸ்ஸாமி, தெலுங்கு, கன்னடம், மராத்தி, பஞ்சாபி, டோக்ரி மற்றும் போஜ்புரி உட்பட பல இந்திய மொழிகளில் நடிக்கிறார். துனிசியாவைச் சேர்ந்த தியோபிக் ஜெபாலி இயக்கிய ஷேக்ஸ்பியரின் ஓதெல்லோவின் அரபு மொழியில் சில "ஒலிகள்" மட்டுமே கொண்ட ஒலியற்ற வடிவம் மட்டுமே வெளிநாட்டிலிருந்து இடம் பெற்றதாக இருந்தது.  
**நான்காவது பாரத் ரங் மகோத்சவ்**: 4வது பாரத் ரங் மஹோத்சவ், 16 மார்ச் 2002 அன்று பண்டிட் ரவிசங்கரால் தொடங்கி வைக்கப்பட்டது, மேலும் 20-இற்கும் மேற்பட்ட மொழிகளில் 126 நாடகங்கள் மற்றும் கொரியா, பங்களாதேஷ், ஜெர்மனி, இஸ்ரேல் மற்றும் மொரிஷியஸ் உட்பட ஐந்து நாடுகளின் நாடகங்கள் இடம்பெற்றன. விழாவின் கவனமானது மேற்கு வங்காளம் மற்றும் வடகிழக்கில் உள்ள நாடகங்களின் மீது இருந்தது, மணிப்பூரின் நான்கு தயாரிப்புகள் காட்சிப்படுத்தப்பட்டது, இதில் எல் டோரேந்திரா இயக்கிய *பூத் அமுசுங்* (டெவில் அண்ட் தி மாஸ்க்), அசாமில் இருந்து ஐந்து, துலால் ராயின் 'ஹேம்லெட்' மற்றும் மேற்கு வங்கத்தில் இருந்து ஒன்பது நாடகங்கள் இடம் பெற்றன. நாகாலாந்து, அதன் நடனங்களைக் காட்சிப்படுத்தியது. தேசிய நாடகப் பள்ளியின் விரிவாக்கத் திட்டத்தின் ஒரு பகுதியாகதேசிய நாடகப் பள்ளியின் பட்டதாரி ரபிஜிதா கோகோயின் கீழ் இளம் நடனக் கலைஞர்களுடன் *நிதாலியும்* காட்சிப்படுத்தப்பட்டது. இறுதியாக மிசோரம் சித்தார்த் சக்ரவர்த்தியின் *ஜான்ரியா எல் ஹ்மைனை* வழங்கினார். நாடகங்கள் தேசிய நாடகப் பள்ளி மற்றும் அதைச் சுற்றியுள்ள எட்டு இடங்களில் அரங்கேற்றப்பட்டன, மேலும் காளிதாசனின் காவியமான *ருதுசம்ஹாரம்* என்ற காவியத்தை ரத்தன் தியாம் வழங்க, விழா ஏப்ரல் 8 அன்று நிறைவடைந்தது.
# புத்ராஜெயா மருத்துவமனை

**புத்ராஜெயா மருத்துவமனை** (மலாய்: *Hospital Putrajaya* (**HPj**); ஆங்கிலம்: *Putrajaya Hospital*) என்பது மலேசிய அரசாங்கத்திற்குச் சொந்தமான ஒரு பொது மருத்துவமனை ஆகும். இந்த மருத்துவமனை மத்திய கூட்டரசு அரசாங்கத்தின் புத்ராஜெயா நிர்வாகப் பகுதியில் உள்ளது.  
1998-ஆம் ஆண்டில் உருவாக்கப்பட்ட இந்த மருத்துவமனையில் 369 படுக்கைகள் உள்ளன. மலேசிய பல்லூடகப் பெருவழியில் (*Multimedia Super Corridor*) இந்த மருத்துவமனை அமைந்துள்ளதால், மருத்துவமனையை நிர்வகித்து பராமரிப்பதற்கு முழு மருத்துவமனை தகவல் அமைப்பும் (*Full Hospital Information System*) பயன்படுத்தப்படுகிறது. அந்த மருத்துவமனை தகவல் அமைப்பு; ’மொத்த மருத்துவமனை தகவல் அமைப்பு’ (*Total Hospital Information System* - **T.H.I.S.**) என்று அழைக்கப்படுகிறது.
# புத்ராஜெயா மருத்துவமனை

## பொது

புத்ராஜெயா மருத்துவமனை புத்ராஜெயா வளாகம் 7-இல் (*Precinct 7, Putrajaya*), பரப்பளவில் அமைந்துள்ளது. இந்த மருத்துவமனை முதன்முதலில் 1998-இல் RM 283 மில்லியன் செலவில் கட்டப்பட்டது. 2000 நவம்பர் 1-ஆம் தேதி தொடங்கி கட்டம் கட்டமாகப் பயன்பாட்டிற்கு கொண்டு வரப்பட்டது.  
புத்ராஜெயா மருத்துவமனையில் முதலில் 278 படுக்கைகள் மட்டுமே இருந்தன. 2012-இல் 341 படுக்கைகளாக அதிகரிக்கப்பட்டது. சனவரி 2018-இல் வளாகம் 8-இல் (*Precinct 8*) ஒரு மகப்பேறு மையம் (*Maternity Center*) நிறுவப்பட்டதன் மூலம், இந்த மருத்துவமனை இப்போது 369 படுக்கைகளைக் கொண்டுள்ளது.
# புத்ராஜெயா மருத்துவமனை

## எதிர்கால திட்டங்கள்

புத்ராஜெயா மருத்துவமனையில் ஓர் உட்சுரப்பு மருத்துவ வளாகத்தை (*Endocrine Extension*) கட்டி முடிக்க, மலேசிய அரசாங்கம் பொறியியல் நிறுவனமான ஜார்ஜ் கென்ட் நிறுவனத்திற்கு (*George Kent (M) Berhad*) RM 364.9 மில்லியன் ஒப்பந்தத்தை வழங்கியுள்ளது.  
புத்ராஜெயா மருத்துவமனை என்பது இயக்குநீர் நோய்களுக்கான (*Endocrine Diseases*) மூன்றாம் நிலை பரிந்துரை மையமாகும் (*Tertiary Referral Centre*); அதில் நீரிழிவு மற்றும் இயக்குநீர் சமனின்மை (*Hormonal Disorders*) மருத்துவத் துறைகளும் அடங்கும்.
# நினா சிபல்

**நினா சிபல்** (*Nina Sibal*)(1948 - 2000) என்பவர் இந்தியத் தூதர் மற்றும் எழுத்தாளர் ஆவார். இவரது பரிசு வென்ற நாவல் *யாத்ரா* மற்றும் பிற ஆங்கில மொழி புனைகதைகளுக்காகவும் இந்திய வெளியுறவு சேவையில் செய்த பணிக்காகவும் நன்கு அறியப்பட்டவர்.
# நினா சிபல்

## வாழ்க்கை

நினா சிபல் மகாராட்டிர மாநிலம் புனேவில் இந்தியத் தந்தை ஒருவருக்கும் கிரேக்கத் தாய்க்கும் மகளாகப் பிறந்தார். தில்லி பல்கலைக்கழகத்தில் (மிராண்டா அவுசில்) ஆங்கிலத்தில் முதுகலைப் பட்டம் பெற்ற பிறகு, மூன்று ஆண்டுகள் விரிவுரையாளரக பணியாற்றினார். சட்டப் படிப்பிலும் தேர்ச்சி பெற்று பிரெஞ்சு மொழியைப் படித்தார். 1972-ல் சிபல் இந்திய வெளியுறவுத் துறை பணியில் சேர்ந்தார். நியூயார்க்கு நகரில் ஐக்கிய நாடுகள் அபையில் பணியாற்றத் தொடங்கினார், சிபல். பின்னர் இவர் ஒரு பத்திரிகையாளரிடம் இது தன்னை "ஆழ்ந்த கலாச்சார அதிர்ச்சியில்" தள்ளியது என்று கூறினார்.  
நினா, வழக்கறிஞரும் அரசியல்வாதியுமான கபில் சிபலை மணந்தார். இவருக்கு இரண்டு மகன்கள் உள்ளனர். மருமகள்கள் கோரும் தொழிலைத் தொடர்ந்தாலும், அரசியல்வாதி, தூதர் மற்றும் எழுத்தாளர் என சசி தரூரின் கூற்றுப்படி, இவர்கள் "கண்டம் கடந்த" திருமண வாழ்வினை பராமரித்தனர். இவர் சூன் 2000-ல் நியூயார்க்கில் மார்பக புற்றுநோயால் காலமானார். நினா சிபல் நினைவு விருது இவரது கணவரால் நிறுவப்பட்டது. மாற்றுத்திறனாளிகள் மற்றும் பின்தங்கிய குழந்தைகளுக்கு உதவும் வகையில் புதுமையான முறைகளைப் பயன்படுத்தி நிறுவனம் ஒன்றில் முன்னணி பங்கு வகிக்கும் நபருக்கு அகில இந்திய மகளிர் கல்வி நிதி சங்கம் ஆண்டுதோறும் இந்த விருதை வழங்குகிறது.
# நினா சிபல்

## வெளியீடு

1985-ல் சிபலின் புனைகதை *வாட் எ பிளேஸ் ஆப் குளோரி,* *ஆசியாவீக்* சிறுகதைப் போட்டியில் வென்றபோது அனைவரின் கவனத்தை ஈர்த்தது.  
நினா *யாத்ரா* எனும் நாவலை 1987-ல் வெளியிட்டார். இந்நாவல் சீக்கிய குடும்பத்தின் வாழ்க்கையை ஒரு நூற்றாண்டுக்கும் மேலாக உள்ளடக்கியது. காலப்போக்கில் அவர்களின் இயக்கங்கள் தலைப்பைப் பிரதிபலிக்கின்றன: "யாத்ரா" என்றால் பயணம் அல்லது யாத்திரை. சிப்கோ இயக்கம், பஞ்சாபின் வரலாறு, வங்காளதேசத்தின் தோற்றம் மற்றும் கதாநாயகியின் தந்தைக்கான தேடல் ஆகியவை கருப்பொருள்களில் இது அடங்கும். நாவல் பல கருப்பொருள்களுடன் மிகவும் நெரிசலானதாக விமர்சிக்கப்படலாம்,  
நினாவின் 1998ஆம் ஆண்டு நாவலான, *தி டாக்ஸ் ஆப் ஜஸ்டிஸ்*, காஷ்மீரை பின்னணியாகக் கொண்டது. ஒரு பணக்கார முஸ்லீம் பெண்ணின் கதையைச் சொல்கிறது. சிபலின் முந்தைய இரண்டு புத்தகங்களை விட இது குறைவான வரவேற்பைப் பெற்றது. ஒரு விமர்சகர் இது முந்தைய படைப்புகளின் நம்பிக்கையினை நிறைவேற்றவில்லை என்று கூறினார்.  
- *யாத்ரா-Yatra: the journey*, Women's Press, 1987,
- *தி சீக்கரட் லைப் ஆப் குஜ்ஜர் மால் அண்டு அதர் இசுடோரிசு. The secret life of Gujjar Mal and other stories*, Women's Press, 1991.
- தி டாக்குசு ஆப் ஜஸ்டீசு
# நினா சிபல்

## மேலும் பார்க்கவும்

- இந்திய எழுத்தாளர்களின் பட்டியல்
- தபன் குமார் பிரதான்
# தி வாட்டர் ஆஃப் லைஃப் (செருமானிய விசித்திரக் கதை)

" **தி வாட்டர் ஆஃப் லைஃப்** " (ஆங்கிலம்:"The Water of Life"; ; பொருள்: உயிர் நீர் ) கிரிம் சகோதரர்களால் தொகுக்கப்பட்ட ஒரு செருமானிய விசித்திரக் கதையாகும். அவர்களது தொகுப்பில் இக்கதையின் வரிசையெண் 97.  
இது, ஆர்னே-தாம்சனனின் விசித்திரக் கதைத் தொகுப்புகளின் வகைப்பட்டியலில் 551 ஆவதாக உள்ளது.  
இக்கதையை ஜான் பிரான்சிஸ் காம்ப்பெல், *கிரீன் பள்ளத்தாக்கின் பழுப்புக் கரடி* என்ற ஸ்காட்லாந்திய விசித்திரக் கதைக்கு இணையானதாகக் குறிப்பிடுகிறார்.
# தி வாட்டர் ஆஃப் லைஃப் (செருமானிய விசித்திரக் கதை)

## பகுப்பாய்வு

### கதை வகை

இந்தக் கதையானது பன்னாட்டு ஆர்னே-தாம்சன்-உதர் குறியீட்டில் "தி வாட்டர் ஆப் லைப்" அல்லது "சன்ஸ் ஆன் அ கொஸ்ட் ஃபார் எ வொன்டர்புல் ரெமெடி ஃபார் தெயர் ஃபாதர்" எனக் குறியீட்டு எண் ATU 551 கொண்டுள்ளது. நாட்டுப்புறவியலாளரான ஸ்டித் தாம்சன், இந்த கதை வகைக்கும் "தங்கப் பறவைக்கான தேடல் " அல்லது "பறவை, குதிரை மற்றும் இளவரசி" என்ற கதையின் ATU 550 வகைக்கும் இடையே உள்ள ஒற்றுமையைக் குறிப்பிட்டுக் காட்டியுள்ளார்.
# தி வாட்டர் ஆஃப் லைஃப் (செருமானிய விசித்திரக் கதை)

## மாறுபாடுகள்

#### இந்தியா

*தி ரோஸ் ஆஃப் பகாவலி* (இந்தி-உருது: *குல்-இ-பகாவலி* ) என்ற இந்திய வகைகளில், அரசர் பார்வையற்றவராகி, அவரது மருத்துவர்களின் உத்தரவின் பேரில், சாத்தியமான ஒரே சிகிச்சைக்காக தனது ஐந்து மகன்களை தேவதை இளவரசி பகாவலியின் மந்திர ரோஜாவைக் (குல்பகாவலி) கொண்டுவர அனுப்புகிறார் டபிள்யூ. எ. க்ளூஸ்டன் மாயமலருக்கானத் தேடலான இக்கதையை ஜெர்மன் விசித்திரக் கதையான "தி வாட்டர் ஆஃப் லைஃப்" க்கு இணையாகக் கூறுகிறார்.
# சுக்ரா ரபாபி

**சுக்ரா ரபாபி** (1922-1994) ஒன்றுபட்ட பிரித்தானிய இந்தியாவில் பிறந்த ஒரு ஓவியக்கலைஞர் ஆவார், இந்திய பாகிஸ்தான் பிரிவினையின்போது பாகிஸ்தானில் வாழ்ந்து வந்தார். 1940 ம் ஆண்டில் இளம் பெண் கலைஞராக, அகில இந்திய ஓவியப் போட்டி விருதை வென்ற முதல் பெண்மணி ரபாபி என்பது குறிப்பிடத்தக்கது. இவர் பல்துறை ஓவியரும், வடிவமைப்பாளரும் மட்டுமல்லாமல் சிறந்த சிற்பியுமாவார். ரபாபி அவரது ரசிகர்களால் "அவரது காலத்தில் வாழ்ந்த மற்றெல்லாரையும் விட சிந்தனையிலும் கலையிலும் முன்னேறியவர்" என்று பாராட்டப்பட்டுள்ளார்.  
இவரது கலைப்படைப்புகளை விற்றதில் கிடைத்த பரிசுப்பணத்தின் பெரும்பகுதியை ரபாபி மனிதாபிமான காரணங்களுக்காகவும், பொதுசேவைக்காகவும் வழங்கியுள்ளார். அவரது கலை மற்றும் தொண்டு பங்களிப்புகளின் அங்கீகாரம் மற்றும் நினைவாக, யுனிசெஃப் நிறுவனமும் சுக்ரா ரபாபி நிதி என்பதை உருவாக்கி நிதியளித்து வருகிறது. மேலும் இவரது சிறப்பை உணர்த்தும் விதமாக சான் பிரான்சிஸ்கோ மேயர் ஜனவரி 19, 1994 அன்று சான் பிரான்சிஸ்கோவில் சுக்ரா ரபாபி நாளாக அறிவித்துள்ளார்.  
சிறந்த ஓவியரும் சிற்பியுமான ரபாபி, கராச்சியில் உள்ள சரணாகதி கலைப் பள்ளியில் தனது பட்டப்படிப்பையும், இந்தியாவின் வங்காளத்தில் உள்ள சாந்திநிகேதன் நுண்கலை பல்கலைக்கழகத்தில் முதுகலைப் படிப்பையும் படித்துள்ளார். அவரது கலை படைப்புகள் அனைத்தும் தனி மற்றும் குழு கண்காட்சிகளில் காட்சிப்படுத்தப்பட்டு ரசிகர்களால் கொண்டாடப்பட்டது. இவ்வாறு அவரது கலை வாழ்க்கை ஐந்து தசாப்தங்களுக்கும் மேலாக அவரது வாழ்நாள் முழுவதும் நீடித்தது. அவரது கடைசி தனி கண்காட்சி 1992 ம் ஆண்டு கலிபோர்னியாவின் சான் பிரான்சிஸ்கோவில் காட்சிப்படுத்தப்பட்டுள்ளது. ரபாபியின் கலையானது மிகவும் தத்ரூபமானதும், பலவகைகளைக் கொண்டுள்ளதுமானது. அவரது காலகட்டத்தில், சிறந்த கலைஞராக இருந்து இயற்கைக்காட்சிகள், உருவக மற்றும் கையெழுத்து ஓவியங்கள் பலவற்றை உருவாக்கியுள்ளார். டெம்பரா, எண்ணெய் மற்றும் அக்ரிலிக் ஆகியவற்றைத் தனது ஓவியங்களில் நிறமேற்ற ஊடகங்களாகப் பயன்படுத்தியுள்ளார். அத்தோடு ரபாபி ஒரு வடிவமைப்பாளரும் சிற்பியாகவும் இருந்துள்ளார்.  
இவரது மரணத்திற்கு பிறகும் அவரது கலைப்படைப்புகள் அனைத்தும் மறுஉருவாக்கம் செய்யப்பட்டு மனிதாபிமான காரணங்களுக்காக இன்னமும் விற்கப்பட்டு வருகிறது.
# ராதா பரத்வாஜ்

**ராதா பரத்வாஜ்,** இந்தியாவை பூர்விகமாக கொண்டுள்ள ஆங்கில ஹாலிவுட் திரைப்படஇயக்குனரும், திரைப்பட தயாரிப்பாளரும் திரைக்கதை எழுத்தாளரும் ஆவார். பதின்பருவத்தின் பிற்பகுதியிலேயே திரைப்படம் படிக்க அமெரிக்கா சென்ற இவரின் திரைக்கதை மற்றும் இயக்கத்தில் வெளிவந்த யதார்த்த உளவியல் திரைப்படமான *க்ளோசெட் லேண்ட்* , 1991 ம் ஆண்டில் யுனிவர்சல் பிக்சர்ஸ் நிறுவனத்தால் வெளியிடப்பட்டது, பெரிய ஹாலிவுட் தயாரிப்பு நிறுவனத்தின் மூலம் திரைப்படத்தை வெளியிட்ட இந்திய வம்சாவளியைச் சேர்ந்த முதல் இயக்குநராக ராதா பரத்வாஜ் அறியப்படுகிறார். *க்ளோசெட் லேண்ட்* திரைப்படத்தில் ஆலன் ரிக்மேன் மற்றும் மேடலின் ஸ்டோவ் ஆகியோர் முதன்மை கதாபாத்திரத்தில் நடித்துள்ளனர். ரான் ஹோவர்ட் மற்றும் பிரையன் கிரேசர் இந்த இந்த படத்தை தயாரித்துள்ளனர். *க்ளோசெட் லேண்ட்* திரைப்படக்கதை அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் நிறுவனத்தின் நிக்கோல் திரைக்கதை எழுதுவோருக்கான நிதியுதவியைப் பெற்றுள்ளது குறிப்பிடத்தக்கது.  
ராதாவின் இரண்டாவது படம், விக்டோரியன் காலத்தின் கோத்திக் மர்மத்தைப் பற்றிய *பசில்* என்பதாகும். இது 1998 ம் ஆண்டில் வெளியானது.ஐக்கிய இராச்சியத்தில் இதற்கான திரையமைப்பு செய்யப்பட்டு எடுக்கப்பட்ட இந்த மர்ம திரைப்படத்தில் டெரெக் ஜாகோபி, கிறிஸ்டியன் ஸ்லேட்டர், ஜாரெட் லெடோ மற்றும் கிளாரி ஃபோர்லானி ஆகியோர் நடித்துள்ளனர். பசில் திரைப்படத்தின் இயக்குநர் தேர்வுப்படம் , டொராண்டோ சர்வதேச திரைப்பட விழாவில் சிறப்பு திரையிடலில் இறுதப் படமாக இருமுறை தேர்ந்தெடுக்கப்பட்டுள்ளது.மேலும் லாஸ் ஏஞ்சல்ஸ் திரைப்பட விழாவில் முதன்மை காத்சி நேரத்துக்குத் தேர்ந்தெடுக்கப்பட்டுள்ளது.அமெரிக்க திரைப்பட சந்தையிலும் இப்படம் பெரும் வரவேற்பைப் பெற்றது. 2019 ம் ஆண்டில் ராதா இயக்கிய விண்வெளி அம்மாக்கள் என்ற படம் வெளியானது. தற்போது மேலும் பல புதிய திரைப்பட திட்டங்களில் பணியாற்றி வருகிறார்.
# பனப்பாக்கம் அனந்தாச்சார்லு

**பனப்பாக்கம் அனந்தாச்சார்லு** (*Panapakkam Anandacharlu*, 5 ஆகத்து 1843 - 4 சனவரி 1908) என்பவர் ஒரு இந்திய வழக்கறிஞர், விடுதலைப் போராட்ட வீரர், இந்திய தேசிய காங்கிரசின் ஆரம்பகால தலைவர்களில் ஒருவர். இவர் 1891 இல் நடைபெற்ற இந்திய தேசிய காங்கிரசின் நாக்பூர் மாநாட்டின் தலைவராக இருந்தார்.
# பனப்பாக்கம் அனந்தாச்சார்லு

## ஆரம்ப கால வாழ்க்கை

அனந்தாச்சார்லு மதறாஸ் மாகாணத்தின் சித்தூர் மாவட்டத்தில் கட்டமஞ்சி என்ற சிற்றூரில் ஒரு பிராமண குடும்பத்தில் பிறந்தார். சிறு வயதிலேயே மதறாசுக்கு குடிபெயர்ந்த இவர், கயாலி வெங்கடபதி என்ற முன்னணி மதறாஸ் வழக்கறிஞரிடம் பயிற்சி பெற்றார். 1869 இல் மதறாஸ் உயர் நீதிமன்ற வழக்கறிஞராக பதிவு செய்து கொண்டு வழக்கறிஞர் பணியைத் தொடங்கினார்.
# பனப்பாக்கம் அனந்தாச்சார்லு

## சட்ட வாழ்க்கை

1869 ஆம் ஆண்டு சென்னை உயர் நீதிமன்ற வழக்கறிஞராக சேர்ந்த பிறகு விரைவில் அனந்தாச்சார்லு முக்கியமான ஒரு வழக்கறிஞராக உருவெடுத்தார். 1899 ஆம் ஆண்டு இவரது அறையில்தான் மதறாஸ் வழக்கறிஞர்கள் சங்கம் துவக்கபட்டது.  
அனந்தாச்சார்லு ராய் பகதூர் ஆக்கப்பட்ட தகவல் உள்ளது. மேலும் இவருக்கு 1897 இல் சிஐஇ (இந்தியப் பேரரசின் தோழன்) என்ற கௌரவும் வழங்கப்பட்டது.
# பனப்பாக்கம் அனந்தாச்சார்லு

## அரசியல் வாழ்க்கை

அனந்தாச்சார்லுவுக்கு ஆரம்பத்திலிருந்தே அரசியலிலும் பத்திரிகைத் துறையிலும் ஆர்வம் இருந்தது. *நேட்டிவ் பப்ளிக் ஒபினியன்* மற்றும் *மதராசி* போன்ற இதழ்களில் தொடர்ந்து எழுதிவந்தார். 1878 ஆம் ஆண்டில், *[[தி இந்து]வைத்]* தொடங்குவதில் ஜி. சுப்பிரமணிய ஐயர், சேலம் சி. விஜயராகவாச்சாரியார் ஆகியோருக்கு உதவினார், மேலும் அதில் அவ்வப்போது எழுதி வந்தார்.  
இவர் 1884 இல் திருவல்லிக்கேணி இலக்கிய சங்கத்தையும் (அதன் தலைவராகவும் தேர்ந்தெடுக்கப்பட்டார்), மதறாஸ் மகாஜன சபையையும் நிறுவினார். 1885 இல் பம்பாயில் நடைபெற்ற இந்திய தேசிய காங்கிரசின் முதல் அமர்வில் கலந்துகொண்ட 72 பிரதிநிதிகளில் இவரும் ஒருவர். இவர் 1891 இல் **இந்திய** **தேசிய** **காங்கிரசின்** **நாக்பூர்** மாநாட்டில் கலந்துகொண்டார், அதில் இவர் தலைவராக தேர்ந்தெடுக்கப்பட்டார். 1906ல் காங்கிரசு பிளவுபட்டபோது இவர் மிதவாதிகளின் பக்கம் இருந்தார். இருப்பினும், பிரிந்த சில காலத்திலேயே இவர் இறந்தார்.
# மஹா விகாஸ் அகாடி

**மகா விகாசு அகாடி** அல்லது **மகாராட்டிரா விகாசு அகாடி** (தமிழ்: *மகாராட்டிரா முன்னேற்ற அணி*, English: Maharashtra Devolopment Front), **எம். வி. ஏ.** என சுருக்கமாக அழைக்கப்படுகிறது. இது 2019 மகாராட்டிர சட்டமன்றத் தேர்தலுக்குப் பிறகு சிவசேனா (உத்தவ் பிரிவு) ஷரத் தலைமையில் உத்தவ் தாக்கரே தலைமையில் உருவாக்கப்பட்ட மாநில அளவிலான அரசியல் கூட்டணியாகும். தேசியவாத காங்கிரசு கட்சி தேவகா சரத் பவார் மற்றும் இதேகாவின் சோனியா காந்தி, சமாஜ்வாதி கட்சி, பி. டபுள்யூ. பி. ஐ. இபொக (மா) மற்றும் சுயேச்சை சட்டமன்ற உறுப்பினர்கள் உட்பட பல அரசியல் கட்சிகளின் ஆதரவுடன் உருவானது. மவிஅ தற்போது மகாராட்டிரா சட்ட மேலவையில் மிகப்பெரிய கூட்டணியாக உள்ளது. மேலும் மகாராட்டிரா சட்டமன்றத்தில் அதிகாரப்பூர்வ எதிர்க்கட்சியாகவும் உள்ளது.  
26 நவம்பர் 2019 அன்று நடந்த கூட்டத்திற்குப் பிறகு உத்தவ் தாக்கரே மவிஅவின் தலைவராக தேர்ந்தெடுக்கப்பட்டார். இவர் 28 நவம்பர் 2019 அன்று மகாராஷ்டிர மாநிலத்தின் 19வது முதலமைச்சராக பதவிப் பிரமாணம் செய்து கொண்டார்.
# மஹா விகாஸ் அகாடி

## உருவாக்கம்

2019 மகாராட்டிரா அரசியல் நெருக்கடியின் விளைவாக மகாராட்டிராவில் பாஜக அல்லாத அரசியல் கட்சிகளால் இந்த கூட்டணி உருவாக்கப்பட்டது. இங்கு 2019க்குப் பிறகு முதல்வர் மற்றும் பிற முக்கிய துறைகளுக்கான பதவிகளுக்கான பாஜகவுடனான கருத்து வேறுபாடு காரணமாக சிவசேனா கூட்டணியை விட்டு வெளியேறியது. சரத் பவார், சஞ்சய் ராவுத், அகமது படேல் மற்றும் தேகக, இதேகா மற்றும் சிவசேனா முழுவதும் உள்ள பிற தலைவர்கள் சிவசேனா மற்றும் பாஜக பிரிந்த பின்னர் புதிய கூட்டணியை உருவாக்க உழைத்தனர். மோடியின் அமைச்சரவையில் சிவசேனாவின் ஒரே மத்திய அமைச்சரான அரவிந்த் சாவந்த் தனது பதவி விலகலை சமர்ப்பித்தார்.  
2022ஆம் ஆண்டில், ஒரு கட்சிக் கூட்டத்தின் போது, உத்தவ் தாக்கரே தேமுகூட்டணியிலிருந்து வெளியேறுவதற்கான தனது நடவடிக்கையை விளக்கினார். அவர் கூறுகையில், “தேசிய லட்சியங்களை நிறைவேற்ற பாஜகவை முழு மனதுடன் ஆதரித்தோம். மகாராட்டிராவில் நாங்கள் தலைமை தாங்கும் போது அவர்கள் தேசிய அளவில் செல்வார்கள் என்பது புரிந்துணர்வு. ஆனால் நாங்கள் காட்டிக் கொடுக்கப்பட்டோம். எங்கள் வீட்டில் எங்களை அழிக்க முயற்சிகள் மேற்கொள்ளப்பட்டன. அதனால் நாங்கள் திருப்பி அடிக்க வேண்டியதாயிற்று". பா.ஜ.க தனது அரசியல் வசதிக்கு ஏற்ப தன் கூட்டணி கட்சிகளை தூக்கி எறிவதாக தாக்கரே குற்றம் சாட்டினார். இவர், “பாஜக என்பது இந்துத்துவாவைக் குறிக்காது. பாஜகவுடன் கூட்டணி வைத்து 25 ஆண்டுகளை சிவசேனா வீணடித்துவிட்டது என்ற எனது கருத்துக்கு நான் உறுதியாக உள்ளேன்".
# மஹா விகாஸ் அகாடி

## பணி

கூட்டணிக்கட்சிகளிடையே உள்ள மாறுபட்ட சித்தாந்தங்களைக் கருத்தில் கொண்டு, கூட்டணியின் வழிகாட்டுதலுக்காக இரண்டு குழுக்களை அமைக்கும் திட்டம் இருந்தது. பொதுவான குறைந்தபட்ச திட்டத்தை செயல்படுத்துவதற்கான ஒருங்கிணைப்புக் குழு மற்றும் கட்சித்தலைவர்களை உள்ளடக்கிய பிற உயர் முடிவெடுக்கும் குழு.
# மஹா விகாஸ் அகாடி

## 2022 மகாராஷ்டிரா அரசியல் நெருக்கடி

சிவசேனாவின் மூத்த தலைவரான ஏக்நாத் சிண்டே, மகா விகாசு அகாடியை உடைத்து மீண்டும் பாஜக-சிவ சேனா கூட்டணியை அமைக்க விரும்பினார். இதையடுத்து தனது கட்சியின் 2/3 உறுப்பினர்களின் ஆதரவை திரட்டினார்.  
சூன் 29 அன்று, உத்தவ் தாக்கரே, நம்பிக்கையில்லா தீர்மானத்திற்கு முன்னதாக இரவில் முதல்வர் மற்றும் சட்ட மேலவை உறுப்பினர் பதவியிலிருந்து விலகினார். சூன் 30 அன்று ஏக்நாத் சிண்டே புதிய முதலமைச்சராகவும் தேவேந்திர பத்னாவிசு துணை முதல்வராகவும் பதவியேற்றனர்.
# மஹா விகாஸ் அகாடி

## தற்போதைய கூட்டணி உறுப்பினர்கள்

2024 மகாராட்டிர சட்டமன்றத் தேர்தலில் மகா விகாஸ் அகாடி கட்சிகள் மொத்தமுள்ள 288 சட்டமன்றத் தொகுதிகளில் 50 தொகுதிகளை மட்டும் கைப்பற்றியது.  
- குறிப்பு: ராஜ்யசபா மற்றும் லோக்சபாவில் உள்ள எம்.பி.க்களில், மகாராஷ்டிரா தொகுதிகளில் உள்ளவர்கள் மட்டுமே குறிப்பிடப்பட்டு உள்ளனர்.  
| கட்சி | சின்னம் | கொடி | சட்டமன்ற உறுப்பினர்கள் | மகாராட்டிர சட்ட மேலளவை உறுப்பினர்கள் | மக்களவை உறுப்பினர்கள் | மாநிலங்களவை உறுப்பினர்கள் |
| --- | --- | --- | --- | --- | --- | --- |
| இந்திய தேசிய காங்கிரசு |  |  |  |  |  |  |
| சிவ சேனா |  |  |  |  |  |  |
| தேசியவாத காங்கிரசு கட்சி (சரத்சந்திர பவார்) |  |  |  |  |  |  |
| சமாஜ்வாதி கட்சி |  |  |  |  |  |  |
| இந்திய பொதுவுடமைக் கட்சி (மார்க்சிஸ்ட்) |  |  |  |  |  |  |
| இந்திய பொதுவுடமைக் கட்சி |  |  |  |  |  |  |
| இந்திய விவசாயிகள் மற்றும் தொழிலாளர் கட்சி |  |  |  |  |  |  |
# மஹா விகாஸ் அகாடி

## கடந்த உறுப்பினர்கள்

| கட்சி | மாநிலம்(கள்) | கூட்டணியை விட்டு விலகிய ஆண்டு |  |
| --- | --- | --- | --- |
| ப்ரகார் ஜன்சக்தி கட்சி | மராட்டியம் | 2022 |  |
| பகுஜன் விகாசு அகாதி | மராட்டியம் | 2022 |  |
| சிவ சேனா | மராட்டியம் | 2022 |  |
| தேசியவாத காங்கிரஸ் கட்சி | மராட்டியம் | 2023 |  |
| ஐக்கிய ஜனதா தளம் | பிகார் | 2024 |  |
| இராஷ்ட்ரிய சமாஜ் பக்ஷா | மராட்டியம் | 2024 |  |
| வஞ்சித் பகுஜன் அகாதி | மராட்டியம் | 2024 |  |
| சமாஜ்வாதி கட்சி | உத்தர பிரதேசம் | 2024 | } |
# மதன்–ஹரிணி

**மதன்–ஹரிணி** என்போர் கன்னடம் மற்றும் துளு திரைப்படங்களில் நடன இயக்குநர்களாக பணிபுரியும் மதன் மற்றும் ஹரிணி ஆகியோரைக் கொண்ட இணையாகும். இவ்விருவரும் இணைந்து இருநூறுக்கும் மேற்பட்ட திரைப்படங்களில் நடனங்களை வடிவமைத்துள்ளார்கள். அத்துறையில் இந்த இணை சிறப்பானதாக கருதப்படுகிறது.
# மதன்–ஹரிணி

## தனிப்பட்ட வாழ்க்கை மற்றும் தொழில்

கர்நாடக மாநிலம் புத்தூரில் வசித்து வந்த மதன் மற்றும் ஹரிணி இருவரும் வேலைவாய்ப்புக்காக பெங்களூரு வந்து அங்கு ராஜரத்தினம் பிள்ளையிடம் இந்திய பாரம்பரிய நடனத்தில் பயிற்சி பெற்றுள்ளனர். அதன்பின் இருவரும் திருமணம் செய்து கொண்டனர்.  
இருவரும் இணைந்து ஆர்யாம்பா பட்டாபியின் *நாதஸ்வரூபி* திரைப்படத்தில் நடன இயக்குநர்களாக முதன்முறையாகப் பணியாற்றினார்கள். அத்தோடு *அமெரிக்கா அமெரிக்கா* (1995), *ஹூமலே* (1998), *சிங்காரவ்வா* (2003), *காலிபட்டா* (2008), போன்ற கன்னடப் படங்களிலும் துளு படங்களான *பங்கார்டா குரல்* (2012) மற்றும் *ரிக்சா டிரைவர்* (2013) போன்றவற்றிலும் இணைந்து பணியாற்றி, நடனங்களைச் சிறப்பாக வடிவமைத்து பெயர் பெற்றுள்ளனர்.